**Mesefeldolgozás \*Feladatsor**

**Janecskó Kata: A rózsaszín unikornis** c. meséjének feldolgozásához

(Szitakötő 63. lapszám, 10. oldal)

**1) Mesejósok:** A mese olvasása előtt és részenkénti olvasása közben a gyerekek kérdésekre válaszolnak:

 Pl. - A cím alapján: *Kikről szól vajon a mese? Szerinted kik lesznek az unikornis társai?*

- Az első/ bevezető rész elolvasása után: *Mit gondoltok, hogyan fog folytatódni?*

 *Mit döntöttek el a leselejtezett játékok?*

 *Vajon hová mehetett egy rózsaszin unikornis? Miért?*

 - Jósold meg a befejezést! - Hasonlítsd össze a mese befejezését az általad kitalált befejezéssel!

**2. Mutasd be!** Milyen volt Uri, a mesebeli unikornis? (szóban)

**3. Alkoss összetett szavakat!** Kösd össze különböző színekkel az összeillőket!

 (szókártyákkal, vagy táblán)

 gőz kerék

 hullám mozdony

 óriás kert

 cél lövölde

 állat vasút

 vidám lovarda

 mini park

**4. Villámkérdések.** Válaszolj röviden!

* Hol volt Uri lakhelye? ....................................................
* Ki volt a szomszédja? ...................................................
* Melyik játék esett a tóba? ..............................................
* Hol próbálkozott Uri? .....................................
* Miért nem illett a flamingók közé? .........................................
* Minek tartották az orrszarvúk? .........................................
* Hol találta ismét hasznosnak magát? .....................................
* Kiket szeretett nagyon a kis unikornis? ...................................

**5. Mesélj az ábra alapján!** Milyen utat járt be a körhintáról leszerelt unikornis?

1. **Vidámpark .................. → Állatkert ..................... → Minilovarda**

(probléma) (állomások) (megoldás)

(kétségbeesés) (útkeresés) (elégedettség)

1. Készítsetek **történetpiramist** a mese alapján! (kis kártyákon, csoportban)

 1. ................(főszereplő)

 2. .................. .................... (tulajdonságai)

 3. .................. ................ ................... (probléma)

 4. .................... ..................... ................... ................ (helyszínek)

 5. ........................................................................................ (egy esemény)

 6. ............................................................................................... (egy másik esemény)

 7. ..................................................................................................... (egy harmadik esemény)

8. ............................................................................................................ (a mese befejezése/ tanulság)

**7**. **Élménybeszámoló:** Voltál-e vidámparkban/játszóházban? Kivel? Mikor? Mi tetszett ott?

 (**Beszélgetés párban**. Két kört alakítunk, külső és belső kört, melyek elmozdulnak egy-egy páros mesélés után, majd új társak mesélnek röviden egymásnak a személyes élményekről/visszakérdezés/ Mit találtál érdekesnek a társad beszámolójában?)

........................................................................................................................................................

**8. Alkoss összetett szavakat**, melyeknek előtagja a „kör” szó!

*Például:* **KÖR +** hinta = körhinta

\*Eljátszunk egy kedvenc énekes-mozgásos körjátékot!

**9. Mi jut eszedbe a KÖRFORGÁS-ról?** - Ötletbörze/ Brainstorming a témáról

(A folyóirat pályázatának előrevetítése: Kivel állnál egy körbe és miért? Mire használnátok a közös erőtöket?

 ...........................................................................................................................................................

**\* Művészeti tevékenység/ Kézműves foglalkozás:**

* Körmandala-színező,
* Csoportmunkában kartonpapírból körhinta-figurák rajzolása, festése és a körhinta „összeszerelése” (hurkapálca+gyurmatalp+sajtosdoboz - körben a felragasztott figurák, pl. hintaló, kisautó stb. Jól összeillesztve még forgatható is  )

**Mesefeldolgozás \* Feladatsor / MEGOLDÁSOK**

**Janecskó Kata: A rózsaszín unikornis** c. meséjének feldolgozásához

(Szitakötő 63. lapszám, 10. oldal)

**2. Mutasd be:** Milyen volt Uri, a mesebeli unikornis? (szóban)

 babarózsaszin, kétségbeesett, szomorú, elégedett, boldog

**3. Alkoss összetett szavakat!** Kösd össze különböző szinekkel az összeillőket!

 (szókártyákkal, vagy táblán)

 gőz kerék Összetett szavak: gőzmozdony

 hullám mozdony hullámvasút

 óriás kert óriáskerék

 cél lövölde céllövölde

 állat vasút állatkert

 vidám lovarda vidámpark

 mini park minilovarda

**4. Villámkérdések.** Válaszolj röviden!

 Hol volt Uri lakhelye? ....... a vidámpark körhintáján

 Ki volt a szomszédja? ...... az öntelt gőzmozdony

 Melyik játék esett a tóba? .... a piros kisautó

 Hol próbálkozott Uri ? .... az állatkertben

 Miért nem illett a flamingók közé? ...... mert négy lába volt

 Minek tartották az orrszarvúk? .... nyüzügének, nyamvadéknak

 Hol találta ismét hasznosnak magát? .... a minilovardában

 Kiket szeretett nagyon a kis unikornis? ... a gyerekeket.

**6.** Készitsetek **történetpiramist** a mese alapján! (kis kártyákon, csoportban)

 pl.

 1 Uri /unikornis (főszereplő)

 2 rózsaszín, szomorú (tulajdonságai)

 3 A vidámpark végleg bezár. (probléma)

 4. vidámpark, állatkert, tó, minilovarda (helyszínek)

 5. Uri búcsút vesz a vidámparktól, a körhintától. (egy esemény)

 6. Követi a kisautót, aki beleesik az állatkerti tóba. (egy másik esemény)

 7. A flamingók és az orrszarvúak is kicsúfolják a szomorú unikornist. (egy harmadik esemény)

8. Uri megtalálja helyét a minilovardában a gyerekek és saját örömére. (a mese befejezése/ tanulság)

**8. Alkoss összetett szavakat**, melyeknek előtagja a „kör” szó!

 **KÖR +** hinta = körhinta Körjáték, körforgalom, körvonal, körforgás, körüzenet, körtánc stb.

 \*Eljátszunk egy kedvenc énekes-mozgásos körjátékot! *Kör, kör, ki játszik? Aki nem jön, nem játszik*